laion/Wikipedia-Exotic huggingface dataset:
FC Barcelona presidentide loend

Futbol Club Barcelona on elukutseliste jalgpalliklubi Barcelonas Kataloonias Hispaanias. Alates klubi asutamisest on Barcelona omanud 40 erinevat presidenti. Barcelona jalgpalliklubi omavad klubiliikmed, kes valivad ka presidendi. Presidendi kohus on klubi üldine juhtimine, sealhulgas mängijate uute lepingute allkirjastamine. Järgnev loend on kõikidest presidentidest Barcelona ajaloos. Loend algab Walter Wildiga, kes võttis klubi üle 1899. aastal. Barcelona koduleht
Veelikse järv (Viljandimaa)

Veelikse järv (ka Veelikse paisjärv) on paisjärv Sakala kõrgustiku edelaosas, Viljandi maakonnas Mulgi vallas Veelikse külas. Järve pindala on 5 ha, valgla suurus 20,65 km², kaldajoone pikkus 2,422 km ja kõrgus merepinnast 68,5 m. Järv on paisutatud Hendrikhansu ojale. Järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu. Järv on kasutusel olnud veskijärvena, järve tammil on säilinud Veelikse mõisa vesiveski hoone. Veelikse järv Eesti looduse infosüsteemis (vaadatud 01.04.2017) Veelikse järv keskkonnaportaalis (vaadatud 01.04.2017) Veelikse järv Eesti looduse infosüsteemis Veelikse järv keskkonnaportaalis
Srirasmi Suwadee

Srirasmi Suwadee (endine printsess Srirasmi; sündinud 9. detsembril 1971) on Tai kuninga Maha Vajiralongkorni endine abikaasa. Nad olid abielus 10. veebruarist 2001 kuni lahutuseni 11. detsembril 2014. Nende ainus poeg Dipangkorn Rasmijoti sündis 29. aprillil 2005. Pärast lahutust, 9. märtsil 2015, mõisteti Srirasmi vanemad kaheks ja pooleks aastaks vanglasse.
Joan Laporta

Joan Laporta Estruch (katalaani hääldus: [ʒuˈan ɫəˈpɔrtə]; sündinud 29. juunil 1962 Barcelonas) on katalaani rahvusest Hispaania poliitik ja praegune FC Barcelona President. Ta oli FC Barcelona president veel aastatel 2003-2010 Laporta on ametilt advokaat.
Helmut Elstrok

Helmut Elstrok (27. september 1922 Kõnnu, Harjumaa – 15. august 2008 Tapa) oli eesti filoloog, kodu-uurija ja soomepoiss. 1939. aastal lõpetas ta Tapa Progümnaasiumi ja 1943. aastal Tallinna Õpetajate Seminari, mille järel töötas Kodasoo Algkooli õpetajana. 1944. aasta märtsis siirdus vabatahtlikuna Soome armeesse, osales tõrjelahingutes Karjala kannasel 200. jalaväerügemendi 3. kompanii koosseisus. 1944. aasta augustis naasis Eestisse ja võitles Tartu rinde lahingutes. Pärast sõda töötas õpetaja, maalri, müürsepa ja puusepana. Aastatel 1951–1957 oli ta Ruila 7-klassilise kooli direktor. 1960. aastal lõpetas kaugõppes Tartu Riikliku Ülikooli eesti filoloogina. 1980. aastatest tegeles kodu-uurimisega. Ta juhtis Viru-Nigula muinsuskaitse- ja kirjandusklubi. Ta on kirjutanud koduloolisi ja mälestusteraamatuid. Aastatel 1999–2003 oli ta soomepoiste ajakirja Põhjala Tähistel toimetaja. Ta on maetud Tapa kalmistule. Padaorust Viru mereni: Viru-Nigula kihelkonna kirjanduslik-kodulooline antoloogia. Viru-Nigula, Tallinn, 1994 Kõrvemaast põhjarannani: Kuusalu kihelkonna kirjanduslik-kodulooline antoloogia. Kuusalu, Tallinn, 1995 Unistuste sinine lill. Tapa, 1996 Põhja-Eesti südamaadel: Ambla kihelkonna kirjanduslik-kodulooline antoloogia. Tapa, Tallinn, 1997 Kunda, Mahu, Viru-Nigula. Tallinn: Maalehe Raamat, 1999 Sõbrakaubandus - sepralaitos. Tallinn, 1999 Peegeldusi elurajalt. Tallinn: Maalehe Raamat, 2004 1998 Riigivapi V klassi teenetemärk 2007 Soome Valge Roosi teeneterist Peep Pillak, Heini Vilbiks (koostajad). Soomepoiste elulood. Grenader, 2015 Ruila Põhikooli arengukava 2001–2003 Kalmistute register HAUDI
Copa Eva Duarte

Copa Eva Duarte ehk Eva Duarte karikas oli ametlik jalgpallimeistrivõistlus, mida korraldas Hispaania kuninglik jalgpalliliit (RFEF). Omavahel mängsid La Liga võitja ja Copa del Generalísimo (tänapäeval Copa del Rey) võitja. * 1952. ja 1953. aastal anti karikas Barcelonale, kuna nad võitsid varem mõlemad – nii La Liga kui ka Copa del Generalísimo "Spain - List of Super Cup Finals". RSSSF. Vaadatud 10. mai 2017.
Copa de la Liga

Hispaania liigakarikas (ametliku nimega Copa de la Liga) oli Hispaanias korraldatav jalgpallimeistrivõistlus, mis loodi 1982. aastal. Võistlus tühistati 1986. aastal ajapuuduse, mängude rohkuse ja klubide surve tõttu. Võõrsil löödud värava reegel Hispaania liigakarikas ei kehtinud.
Derbi barceloní

Derbi barceloní'ks on igasugune matš Kataloonia jalgpalliklubide Barcelona ja Espanyoli vahel. Klubid mängivad igal hooajal vähemalt kaks korda Hispaania kõrgliigas; lisaks sellele kohtuvad nad aeg-ajalt ka muudel võistlustel nagu Copa del Rey jt. Märkused Aastatel 1936–1939 ei toimunud Hispaanias liigamänge kodusõja tõttu Seisuga 7. detsember 2014 Xavi on mänginud Espanyoli vastu rekordilised 32 korda. Lionel Messi on 20 väravaga derbi barceloní aegade parim väravakütt.
Walter Wild

Walter Wild (katalaani keeles ka Gualteri Wild; 13. oktoober 1872 – 16. detsember 1953) oli Šveitsi kaupmees, jalgpallur ja üks kaheteistkümnest FC Barcelona asutajast. Ta oli klubi esimene president. Wildi ametiaeg kestis 513 päeva: 1899. aasta 13. detsembrist kuni 1900. aasta 27. detsembrini. Ta mängis klubi meeskonnas kümme mängu, kaasa arvatud klubi esimese mängu.
Paramisuli

Dayang-Dayang (printsess) Paramisuli oli abielus esimese Sulu sultani Sayyid Abu Bakr Abiriniga. Tollasel hõimupealikul Bagindal ei olnud ühtki meessoost pärijat ja nii jäi tema ülemvõim kaasavaraks tütrele Dayang-Dayang (printsess) Paramisulile. Dayang-Dayang Paramisuli isa määras pärast abiellumist Abu Bakri oma seaduslikuks pärijaks. Abu Bakri Abirin pani aluse 1457. aastal Sulu Sultanaadile ning nii sai ka Dayang-Dayang Paramisulist Sulu esimene printsess.
Morode ülestõus

Morode ülestõus oli relvastatud konflikt 1899-1913 aastatel Lõuna-Filipiinide moslemi päritolu põlisrahvaste ja USA sõjaväe vahel. Morod on etnilised moslemid, kes elavad Lõuna-Filipiinide aladel, mis hõlmavad Mindano ja Sulu saarestikku.
Tausuugid

Tausuugid (Suluk) on üks üheksast morode etnilisest rühmast, kes elavad peamiselt Filipiinidel, Malaisias ja Indoneesias. Lisaks etnilisele tähendusele tähistab tausuug olemine ka kohaliku piirkonna muslimite poliitilist identiteeti Mindanaos, Palawani ja Sulu saartel. Tausuugid on peamine rahvus ka Sulu sultanaadis. Filipiinide keskvalitsuse jaoks on morode etniliste rühmade näol tegemist relvastatud vastupanu osutavate separatistidega. Kõige tuntum morode relvarühmitus on sissiliikumine Moro Islami Vabastusrinne (MILF). Morodele on läbi ajaloo olnud traditsiooniline Sulu sultani muhameedlik monarhia vastuvõetav alternatiiv Filipiinide riigikorraldusele.
Baginda

Radža Baginda oli Sumatra kunagine valitseja. Tema tütar printsess Paramisuli abiellus esimese Sulu sultani Sayyid Abu Bakr Abiriniga ja abielu kaasavarana loovutas Baginda ka oma võimu, pannes sellega aluse Sulu sultanaadi tekkele.
Eesti U-23 jalgpallikoondise mängude loend

Eesti U-23 jalgpallikoondise mängude loend on Eesti U-23 jalgpallikoondise mängude nimekiri, mis sisaldab toimumisaega, mängupaika, võistlust, tulemust ning väravalööjaid. Mängude loend uuendatud seisuga 4. märts 2020. Eesti jalgpallikoondise mängude loend Eesti U-21 jalgpallikoondise mängude loend Eesti U-19 jalgpallikoondise mängude loend Eesti U-18 jalgpallikoondise mängude loend Eesti U-17 jalgpallikoondise mängude loend Eesti U-16 jalgpallikoondise mängude loend Eesti U21 koondise ametlikud maavõistlused alates aastast 2010 Eesti Jalgpalli Liit.
Venevere järv

Venevere järv on tehisjärv Viljandi maakonnas Põhja-Sakala vallas Venevere külas. Järve pindala on 2,9 ha, valgla suurus 1 km², kaldajoone pikkus 912 m ja kõrgus merepinnast 41,5 m. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu. Venevere järv Eesti looduse infosüsteemis (vaadatud 14.04.2016) Venevere järv keskkonnaportaalis (vaadatud 04.10.2016) Venevere järv Eesti looduse infosüsteemis Venevere järv keskkonnaportaalis
Piotr Pustelnik

Piotr Pustelnik (sündinud 12. juulil 1951 Łódźis) on poola alpinist ja teadur. Ta on Łódźi Tehnikaülikooli teadur keskkonnakaitse kateedris inseneriprotsesside teaduskonnas ja saanud doktorikraadi keemiatehnoloogia alal. Aastatel 2016–2023 oli ta Poola Alpinismi Assotsiatsiooni president. Ta alustas mägironimisega 18-aastaselt, põhiliseks kohaks said 1975. aastast Tatra mäed. Välismaale pääses ta alles 1980. aastal. Alpides tegi kaasa mitu marsruuti, sealhulgas ronis ta Mont Blanci tippu. 1980. aastate esimesel poolel kirjutas ta doktoriväitekirja. Pärast teadusele ja perele pühendatud pausi keskendus ta 1985. aastal jälle alpinismile. Käis Kashmiris, kuid tõus Himaalajas asuva Pinnacle Peaki tippu (6930 m) ebaõnnestus. 1989. aastal tõusis ta Pamiiris Korženevskaja tippu (7105 m). Järgmisel aastal otsustas ta rünnata kaheksatuhandelist tippu. Ta tegi 1990. aastal soolotõusu Karakoramis Gasherbrum II tippu – oma esimese üle 8000 meetri kõrguse mäe tippu. 1995. aastal jõudis ta Himaalajas Džomolungma tippu. Meedia teatel on Pustelnik tõusnud kõigi (14) üle 8000 meetri kõrguste mägede tippu (kolmanda poolakana Jerzy Kukuczka ja Krzysztof Wielicki järel). Tal kulus selleks 20 aastat (1990–2010). Tema 14. tipp oli Annapurna (8091 m) (tipus 27. aprillil 2010). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel polnud Piotr Pustelnik ühe kaheksatuhandelise peatippu tegelikult jõudnudki (Manaslu), lisaks kahe tipputõusu kohta ei leidnud Jurgalski uurimisrühm tõendusmaterjali. Kuid viimase puudumine ei tähenda automaatselt tipputõusu puudumist. Hullem lugu oli Manaslu mäel, kus Pustelnik peatus ühel alumistest eeltippudest (tähistus LFS), peatipust sedavõrd allpool, et Jurgalski uurimisrühm otsustas ta jätta ajaloolisest, nn "pärandi nimistust" välja. Piotr Pustelnik – famous Polish climber. himalman.wordpress.com Piotr Pustelnik summits Annapurna - bags the 14x8000ers!. explorersweb.com, 27. aprill 2010 14 8K Transition Table. 8000ers.com Piotr Pustelnik – trzeci Polak w "Koronie"
Radek Jaroš

Radek Jaroš (sündinud 29. aprillil 1964 Nové Město na Moravěs Tšehhoslovakkias) on tšehhi alpinist. Ta alustas mägedes ronimist 18-aastaselt, esialgu Tšehhi-Morava kõrgustikul, hiljem Tatrates, Pamiiris, Tjan-Šanis ja Himaalajas. 1998. aastal tõusis juba Džomolungma tippu. 2006. aastaks oli tal kuus kaheksatuhandelist tippu vallutatud ja ta teatas avalikkusele oma eesmärgist tõusta kõigile 14 kaheksatuhandelisele. Pärast nelja ebaõnnestunut katset (aastatel 2001, 2003, 2005 ja 2007), ronis ta 26. juulil 2014 enda jaoks viimasele seni veel vallutamata kaheksatuhandelise mäe Karakoramis asuva K2 (8611 m) tippu. Jaroš on tõusnud kõigi (14) üle 8000 meetri kõrguste mägede tippu 15. mägironijana maailmas lisahapnikku kasutamata. Tal kulus selleks 16 aastat (1998–2014). Tagantjärele (2022. aasta juulis) selgus, et Eberhard Jurgalski hallatava veebisaidi 8000ers väitel oli Radek Jaroš 2008. aastal jõudnud vaid Dhaulagiri eeltippu (tähistus WRFS) ja 2009. aastal Manaslu eeltippu (tähistus C3). Kuid need asjaolud ei saanud takistuseks Jurgalski meeskonnal kanda Jaroši nimi ajaloolise, nn "pärandi nimistu" koosseisu. Jaroš on kirjutanud mitu alpinismiteemalist raamatut. Radek Jaroš to dokazal! Zdolal K2, poslední osmitisícovku!. sport.tn.nova.cz První Čech zdolal všechny osmitisícovky, Jaroš stanul na K2. zpravy.aktualne.cz, 26. juuli 2014 14 8K Legacy Table. 8000ers.com 14 8K Transition Table. 8000ers.com  Radek Jaroš – pildid, videod ja helifailid Wikimedia Commonsis
Ervin Kärvet

Ervin Kärvet (15. mai 1932 Tallinn – 19. juuli 2000 Tallinn) oli eesti ooperilaulja (bariton/bass) ja muusikapedagoog. Ta lõpetas Tallinna 22. Keskkooli ja 1957. aastal Tallinna Riikliku Konservatooriumi (Aleksander Arderi lauluklassis). Aastatel 1952–1959 oli ta Eesti NSV Riikliku Akadeemilise Meeskoori laulja, esinedes ka solistina. 1959. aastast töötas Estonia teatris ooperilauljana, kus lisaks ooperitele tegi kaasa ka muusikalides ja operettides. Aastatel 1975–1984 õpetas ta ühtlasi laulmist Georg Otsa nimelises Tallinna Muusikakoolis, 1984. aastast Tallinna Riiklikus Konservatooriumis (hiljem Eesti Muusikaakadeemia) dotsendi ametikohal. Aastatel 1992–1995 oli ta Eesti Muusikaakadeemia laulukateedri juhataja. Tema õpilasi on Rauno Elp, Roland Liiv, Mareks Lobe, Aleksandr Mihhailov, Kristjan Mõisnik, Rando Piho, Margit Saulep, Taimo Toomast, Mati Turi ja Villu Valdmaa. Ta on maetud Tallinna Metsakalmistule. Kaspar – Carl Maria von Weber "Nõidkütt" don Alfonso – Wolfgang Amadeus Mozart "Cosi fan tutte" Vürst Gudal – Anton Rubinstein "Deemon" Maljuta Skuratov – Nikolai Rimski-Korsakov "Tsaari mõrsja" Alobrand – Villem Kapp "Lembitu" Crown – George Gershwin "Porgy ja Bess" Petruccio – Cole Porter "Suudle mind, Kate" Suurinkvisiitor – Giuseppe Verdi "Don Carlos" de Guiche – Eino Tamberg "Cyrano de Bergerac" Mart – Ülo Vinter "Suvitajad" Vanamees – Arne Oit "Muhulaste imelikud juhtumised" Masetto – Wolfgang Amadeus Mozart "Don Giovanni" Mendoza – Sergei Prokofjev "Kihlus kloostris" Lazar Wolf – Jerry Bock "Viiuldaja katusel" Sheldrake – Burt Bacharach "Tõotused, tõotused ..." Leopold – Imre Kálmán "Silva" miljonär – Jule Styne "Sugar" 1981 Eesti NSV teeneline kunstnik Jakob Westholmi Gümnaasium. Tuntud vilistlased Eesti muusika biograafiline leksikon. Tallinn: Valgus, 1990, lk 109 Ervin Kärvet 15. V 1932 – 19. VII 2000. Sirp, 4.08.2000 Kalmistute register HAUDI Rahvusarhiivi fotode andmebaas. Riikliku Akadeemilise Meeskoori laulja Ervin Kärvet (1952) ERR arhiiv. Lauluteatrite hääli. Ervin Kärvet (1992)
Burt Bacharach

Burt Freeman Bacharach (12. mai 1928 – 8. veebruar 2023) oli ameerika pianist ja helilooja. Ta on heliloomingu eest võitnud 6 Grammy auhinda ja 3 Oscarit: 1970 „Raindrops Keep Fallin' On My Head”, „Butch Cassidy and the Sundance Kid” 1981 „Arthur-i teema (Best That You Can Do)”
Wittenberge

Wittenberge on linn Saksamaal Brandenburgi liidumaal Prignitzi kreisis. Asub Elbe jõe ääres. Wittenberge sai linnaõigused 1300. aastal. Register of German municipalities (2022), vaadatud 7.10.2023. Wittenberge koduleht
FC Barcelona B

See artikkel räägib FC Barcelona reservmeeskonnast. Põhimeeskonna kohta vaata artiklit FC Barcelona. FC Barcelona Atlètic on elukutselise jalgpalliklubi Barcelona reservmeeskond Barcelonas Kataloonias. Klubi asutati 1970. aastal nimega FC Barcelona Atlètic, vahepeal muudeti nimi ära Barcelona B-ks aga siis kui Joan Laporta tagasi presidendiks tuli muutis ta selle tagasi. FC Barcelona Atlètic mängib Hispaania kolmandas liigas Segunda División B ja klubi kodustaadioniks on Mini Estadi. Hispaanias pole eraldi liigasid reservmeeskondadele, seega mängivad nad Hispaania jalgpalli liigasüsteemis. Reservmeeskond aga ei tohi mängida põhimeeskonnaga samas liigas, seepärast pole ka FC Barcelona Atlètic-ul võimalik tõusta Primera Divisióni ega mängida Copa del Rey mänge. Seisuga 12. september 2017 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Segunda División B Meistritiitel: 1981–82, 1990–91, 1997–98, 2001–02 Tercera División Meistritiitel: 1973–74, 2007–08 Seisuga 12. september 2017 "Staff". FC Barcelona. Vaadatud 23. mai 2017. Barcelona B uudised FC Barcelona kodulehel
FC Barcelona (täpsustus)

FC Barcelona võib viidata järgnevale: FC Barcelona FC Barcelona B FC Barcelona C FC Barcelona (korvpall) FC Barcelona B (korvpall) FC Barcelona (saalijalgpall) FC Barcelona (käsipall) FC Barcelona (saalihoki) FC Barcelona (jäähoki) FC Barcelona (ragbi)
Eesti U-23 jalgpallikoondislaste loend

Eesti U-23 jalgpallikoondislaste loend on nimekiri Eesti U23 koondises mänginud jalgpalluritest, nende tegevusaastatest, osaletud kohtumistest ja löödud väravatest. Nimekiri on sorditav nimede, aastate, mängude ja väravate kaupa. Viimati uuendatud pärast 5. juunil 2019 peetud mängu Inglismaaga. Eesti jalgpallikoondislaste loend Eesti U-21 jalgpallikoondislaste loend Eesti U-19 jalgpallikoondislaste loend Eesti U-18 jalgpallikoondislaste loend Eesti U-17 jalgpallikoondislaste loend Eesti U-16 jalgpallikoondislaste loend U23 mängud
Pavel Kurlov

Pavel Kurlov (5. jaanuar/12. jaanuar 1860 – 20. juuni 1923 Berliin) oli Venemaa keisririigi riigitegelane, Sandarmeeria kindralleitnant. Ta lõpetas aastal 1879 Nikolai ratsaväekooli.
Toomas Pikhof

Toomas Pikhof (sündinud 24. jaanuaril 1973 Jõhvis) on eesti õpetaja, alates 2016. aastast Pirita Majandusgümnaasiumi direktor. Ta lõpetas aastal 1991 Järve Gümnaasiumi, aastal 1993 Tallinna Pedagoogikakooli, 1998 Tallinna Ülikooli kasvatusteaduste teaduskonna (pedagoogika ja algõpetuse metoodika erialal) ja 2012 Tallinna Ülikooli Psühholoogia Instituudi magistriõppe (organisatsioonikäitumise erialal). Toomas Pikhof on kaitsnud magistritöö ”Organisatsioonikultuur ja juhtimisstiil ning nende omavahelised seosed SA näitel” ja ta on sotsiaalteaduse magister. Pikhof on Loovuse Koolituskeskuse (endine laste ja noorte erakool Loovus) asutaja, omanik ja peamine koolitaja. Varem on ta töötanud Eesti Draamateatri turundusdirektorina. 2017. aasta novembris nimetas Tallinna Haridusamet ta kuu haridusjuhiks. . Konkursil „Eestimaa õpib ja tänab“ sai 2018. aastal Tallinna aasta õppeasutuse juhi auhinna . Alates 2006. aastast kuulub talle Pärnu maakonnas asuv ajalooline Vaskrääma raudteepeatuse hoone, mille ta on võimalikult originaalilähedaselt renoveerinud. Samal aastal võitis ta oma Tallinnas Paldiski maanteel asuva koduga konkursi "Kaunis kodu 2005". Pirita Majandusgümnaasiumi direktori ametisse kinnitamine Tallinna linnavalitsuse korraldus, 15. juuni 2016 Loovuse Koolituskeskus (vaadatud 17.01.2017) Inimesed Draamateater (vaadatud 17.01.2017) "Kuu haridusjuht novembris 2017". Originaali arhiivikoopia seisuga 31. jaanuar 2019. Vaadatud 30. jaanuaril 2019. "Tallinna aasta õppeasutuse juht 2018". Originaali arhiivikoopia seisuga 31. jaanuar 2019. Vaadatud 30. jaanuaril 2019. Jaama taastas ajaloohuviline mees Pärnu Postimees, 6.05.2012 (vaadatud 17.01.2017) Kauneim kodu: romantiline pesa saunahoones Õhtuleht, 3.02.2006 (vaadatud 17.01.2017)
Vilma Mallene

Vilma Mallene (18. märts 1928 Tallinn – 7. märts 1998 Tallinn) oli eesti pianist ja muusikapedagoog. Ta lõpetas 1954. aastal Tallinna Riikliku Konservatooriumi Anna Klasi klaveriklassi. Täiendas end Moskva, Leningradi ja Vilniuse konservatooriumis. Töötas aastatel 1947–1951 Tallinna Muusikakooli kontsertmeistrina, 1951–1954 Tallinna Lastemuusikakooli õpetajana. Aastatel 1954–1971 oli ta Tallinna Riikliku Konservatooriumi kontsertmeister, 1971. aastast kammeransamblikateedri õppejõud, 1990. aastatel professor. Tema õpilasi on Andres Paas, Martti Raide, Siim Selis ja Villu Valdmaa. Ta on maetud Tallinna Metsakalmistule. Eesti muusika biograafiline leksikon. Tallinn: Valgus, 1990, lk 138 Kalmistute register HAUDI
Peressaare

Peressaare (varem ka Peresaare) on küla Alutaguse vallas. Küla on rajatud asundusena 1930. aastatel. Enne Eesti omavalitsuste haldusreformi 2017. aastal kuulus küla Tudulinna valda. Küla asub Oonurmest edelas ja ulatub endise Sonda-Mustvee raudtee juurde välja, kus asus ka raudteepeatus. Enne 1930. aastaid oli külas kolm talu. Aastatel 1933–1937 rajati sinna umbes 130 asundustalu. Uusasunduse kavandaja ja asundustalude tüüpprojekti autor oli Erika Nõva. Küla on nüüdseks üsna välja surnud, kuid omal ajal oli see suur küla kahe poe, tellisevabriku, parkali ja koolimajaga. Peressaare koolis õppis parimatel aegadel 170 õpilast. Külasse üritati luua Narva narkomaanide narkokommuuni, kuid idee sai ümbruskonna elanike terava vastuseisu osaliseks. Külas elas 2011. aasta rahvaloenduse andmetel kolm inimest. Sonda–Mustvee raudteeliin Peressaare kool Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 22.02.2018. Ilmar Palli. Peressaare elu – unes või ilmsi?. Maaleht, 8. juuni 2006. Karin Paulus. Asundustalud luubi all. Eesti Ekspress, 28. september 2006. Karin Paulus. Arhitekt Erika Nõva 100. Eesti Ekspress, 16. november 2005. Ilmar Palli, Peeter Ernits. Noorpere projekt Pätsu moodi. Luup, 17. aprill 2000. "Eesti aja lood", 29. osa: Uusasundused. Režissöör Indrek Kangur, kestus 27 minutit, 11.05.2008. Argo Soolep: Külamehed näitavad narkareile hambaid, Õhtuleht, 21. veebruar 2000 Statistikaameti andmebaas Pilte Peresaarest ja selle endisest raudteepeatusest
Urožajne (Tõvrivi rajoon)

Urožajne (ukraina keeles Урожайне) on küla Ukrainas Vinnõtsja oblastis Tõvrivi rajoonis. Elanike arv on 283. Pindala on 0,935 km².
Chhang Dawa Sherpa

Chhang Dawa Sherpa, ka Chhang Dawa (sündinud 30. juulil 1982 Sańkhuvāsabhā ringkonnas Koshī provintsis) on Nepali šerpa alpinist ja ettevõtja. Ta alustas mägironimisega varases eas. Mais 2001 18-aastaselt ronis ta oma esimese kaheksatuhandelise mäe tippu (Makalu). 2003. aastal jõudis ta maailma kõrgeima mäe Džomolungma tippu (8848 m). Seda kordas ta kahel järgmisel aastal. 2012. aasta augustis juhtis ta edukat rahvusvahelist ekspeditsiooni Karakoramis K2 (8611 m) tippu. 2013. aastal tõusis ta enda jaoks viimasele seni veel vallutamata kaheksatuhandelise mäe, Himaalajas asuva Xixabangma (8027 m) tippu. Sellega sai ta 28. mägironijaks maailmas, kes oli tõusnud kõigi (14) üle 8000 meetri kõrguste mägede tippu. Kokku kulus tal 14 tipu vallutamiseks 12 aastat (2001–2013). Nepallastest oli selleni varem jõudnud vaid tema vanem vend Mingma Sherpa. Tagantjärele (juulis 2022) Eberhard Jurgalski hallatava veebisaidi 8000ers väitel oli Chhang Dawa 2012. aastal jõudnud vaid Annapurna eeltippu (tähistus C1) ja kõigil kolmel aastal, kui ta ronis Manaslu tippu, polnud ta eeltipust C2 kõrgemale jõudnudki. Tal on kolm venda: Mingma Sherpa (s. 1978), Tashi Lakpa Sherpa (s. 1985) ja noorim vendadest Pasang Phurba Sherpa. Koos nad asutasid kommertsoperaatorfirma Seven Summit Treks. Chhang Dawa Sherpa on selles ettevõttes Board Director ja ekspeditsioonide mänedžer. Mountains Summitted by Chhang Dawa Sherpa. sevensummittreks.com, arhiveeritud 23. detsember 2021 Mountains Summitted by Chhang Dawa Sherpa. sevensummittreks.com 10 Nepali sherpas among 23 climbers to summit K2, Broad Peak and G-II. tribune.com.pk Profile of Chhang Dawa Sherpa. sevensummittreks.com Chhang Dawa's 14th 8000er Reported. 8000ers.com 14 8K Legacy Table. 8000ers.com 14 8K Transition Table. 8000ers.com Managing Director. sevensummittreks.com Seven Summit Treks. sevensummittreks.com  Chhang Dawa Sherpa – pildid, videod ja helifailid Wikimedia Commonsis
Motokross

Motokross on mootorrattaspordi ala. Motokrossi võistlused toimuvad maastikul ettevalmistatud 1,5–3 km pikkusel tõusude ja langustega nn krossirajal. Võisteldakse spetsiaalsetel krossiratastel, võistlusklassid sõltuvad mootori kubatuurist. Võistlused toimuvad ühisstardist. Eestis on motokross kõige populaarsem mootorrattaspordi ala. Motokrossi Eesti meistrivõistluste korraldamist koordineerib Eesti Mootorrattaspordi Föderatsioon. Valdek Gross Jürgen Jakk Are Kaurit Aivar Korjus Andres Krestinov Gert Krestinov Juss Laansoo Arvo Laksberg Aigar Leok Aivar Leok Arvo Leok Avo Leok Martin Leok Tanel Leok Väino Leok Mart Mägar Aadu Sikk Toomas Toome Toomas Triisa Eesti Mootorrattaspordi Föderatsioon. Motokross Eesti motokrossirajad
Pavel Mäeots

Pavel Mäeots (ka Paul Mäeots; 23. veebruar 1921 Gantšihha, Novonikolajevski kubermang, Vene SFNV – 23. aprill 1987 Pärnu) oli eesti näitleja. 1935. aastal lõpetas ta Penkovi mittetäieliku keskkooli. 1950. aastal lõpetas Eesti NSV Riikliku Teatriinstituudi. Töötas aastatel 1935–1940 Gantšihha ja Koltsovo küla raamatukogus, aastatel 1940–1946 oli Punaarmees. Aastatel 1953–1956 ja 1961–1987 oli Lydia Koidula nimelise Pärnu Draamateatri näitleja, aastatel 1958–1961 Vanemuise teatri näitleja. Tegutses ka lavastaja ja kunstnikuna. Ta on maetud Pärnu Metsakalmistule. 1979 Eesti NSV teeneline kunstnik Paul Mäeots 90 (23.02.1921-23.04.1987) Nõukogude Eesti, Tallinn: Valgus, 1978, lk 309 Kalmistute register HAUDI